Vinduesproducenten Ideal Combi har netop fået en stor ordre med levering af 2000 døre og vinduer til et byggeri med blandt andet 215 lukuslejligheder på en af de mest fashionable adresser i Dublin. Det oplyser Claus Winther, der er direktør i afdelingen for Salg og Marketing, Ideal Combi A/S. Den 10 millioner kroner store ordre er samtidigt et comeback på det irske marked, der var hårdt ramt efter finanskrisen i 2008. Ideal Combi A/S beskæftiger i dag omkring 550 medarbejdere i Hurup, Århus, København, London og Dublin.

Referat:
Det irske marked er på vej op, og det har givet en stor ordre til vinduesproducenten Ideal Combi med hovedsæde i Hurup.